Volumele de zahăr exportate către Europa au atins limita stabilită conform reglementărilor privind noile „avantaje comerciale”, a precizat oficialul de la Kiev la o conferinţă pe teme agricole.
„Alte pieţe vor fi fără limite, dar piaţa UE va fi deschisă doar de la 1 ianuarie şi apoi se va stabili clar ce cantitate va fi exportată”, a declarat ministrul Agriculturii, notează Noi.md cu referire la economica.net.
Şi Asociaţia producătorilor ucraineni de zahăr (Ukrtsukor) a cerut Guvernului de la Kiev să suspende în mod oficial noi livrări de zahăr către blocul comunitar.La începutul acestui an, Comisia Europeană a propus mai multe măsuri destinate limitării intrărilor de produse agroalimentare din Ucraina, în încercarea de a calma protestele fermierilor nemulţumiţi de afluxul apărut de importuri ucrainene ieftine.
În anul calendaristic 2023, o cantitate de aproximativ 493.000 de tone de zahăr din Ucraina a fost expediată spre UE, însă decizia Bruxelles-ului de a impune limite cu privire la zahărul ucrainean înseamnă că, în 2024, volumul livrărilor se va reduce la jumătate.